b'\n_START_ARTICLE_\nPalazzo Vecchio\n_START_PARAGRAPH_\nPalazzo Vecchio (italiensk for \xc2\xabdet gamle palass\xc2\xbb) er r\xc3\xa5dhuset i Firenze. Dette massive fortet er blant de mest imponerende r\xc3\xa5dhusene i Toscana. Det ligger ved Piazza della Signoria, som er en av de viktigste offentlige plassene i Italia. Palasset rommer i dag et museum hvor verker av blant andre Agnolo Bronzino, Michelangelo Buonarroti og Giorgio Vasari befinner seg. Foran inngangen er en kopi av Michelangelos David som erstatter originalen som tidligere befant seg her._NEWLINE_Palasset ble opprinnelig kalt Palazzo della Signoria, etter Signoria, som var navnet p\xc3\xa5 det styrende r\xc3\xa5det i Firenze og i flere andre italienske stater i middelalderen. Det har ogs\xc3\xa5 hatt andre navn som Palazzo del Popolo, Palazzo dei Priori og Palazzo Ducale, alt etter som hva det ble brukt til i l\xc3\xb8pet av sin lange historie.'